recursal/SuperWikiNEXT-32B huggingface dataset:
**सह्यता विश्लेषण** (**Tolerance analysis**) यांत्रिक भागों और उनकी असेम्बली में संचित भिन्नता के अध्ययन से संबंधित गतिविधियों के लिए सामान्य शब्द है। इसकी विधियों का उपयोग अन्य प्रकार की प्रणालियों पर किया जा सकता है, जो संचित भिन्नता के अधीन हैं, जैसे कि यांत्रिक और विद्युत प्रणालियाँ। इंजीनियर ज्यामितीय आयाम और सह्यता (जीडी एंड टी) के मूल्यांकन के उद्देश्य से सहिष्णुता का विश्लेषण करते हैं। विधियों में 2D टॉलरेंस स्टैक, 3D मोंटे कार्लो सिमुलेशन और डेटम रूपांतरण शामिल हैं।

  

सह्यता के विश्लेषण से यह बताया जा सकता है कि किसी वस्तु के विभिन्न भागों में कितनी सह्यता दी जानी चाहिये ताकि निर्माण में अनावश्यक चर्च न आ जाये और साथ ही यह भी सुनिश्चित हो कि वह वस्तु अपना कार्य सही ढंग से सम्पन्न करेगी और जहाँ कहीं उसे लगाया जाना है (फिट करना है) वहाँ वह ठीक से फिट होगी। उदाहरण के लिये दो नलियाँ बनानी हैं जिनमें से एक दूसरे के अन्दर ठीक से सटकर बैठे, न अधिक ढीली हो और न अधिक टाइट। इसके लिये हमें दोनों नलियों की आदर्श व्यास और मोटाई आदि देने के साथ साथ व्यास और मोटाई में सह्यता भी बतानी पड़ती है, तभी इनका सही और कम खर्चीला निर्माण हो सकता है।
**स्वर्गारोहिणी** उत्तर भारत में हिमालय पर्वतमाला का एक पर्वत शिखर है। यह उत्तराखण्ड राज्य के उत्तरकाशी जिले में आता है। यह गढ़वाल हिमालय के सरस्वती रेन्ज (बन्दरपूंछ) का एक पर्वत पुंजक या समूह है जो गंगोत्री शिखर समूह के पश्चिमी ओर पड़ता है। इसमें चार पृथक शिखर आते हैं: स्वर्गारोहिणी मुख्य शिखर, जो इस लेख का केन्द्र है किन्तु हिमालयी मानकों के अनुसार तो विशेष ऊंचाई का है और न ही बन्दरपूछ शृंखला का सबसे ऊंचा पर्वत है। इसका उत्तर मुख २ किलोमीटर से भी कम में ही २००० मी॰ (६५६० फ़ी॰) तक आ जाता है एवं दक्षिणी मुख 3 किलोमीटर (1.9 मील) में इतना ही ऊंचा रह जाता है। 

कारण इसकी चढ़ाई खड़ी और चुनौतीपूर्ण जाती है। इसके पूर्वि शिखर की ऊंचाई 6,247 मी॰ (20,495 फीट) है, जो पश्चिमि शिखर से कुछ कम है। हालांकि पश्चिमी शिखर के प्रथम आरोही दावा करते हैं कि यह अन्य दोनों शिखरों से ऊंचा है।

यह हिमाच्छादित शिखर टोंस नदी का उद्गम है और बन्दरपूंछ पुन्जक के साथ यह यमुना एवं भागीरथी नदियों के बीच जल विभाजन करता है।

सन्दर्भ
-------

1. 1 2  एच. एडम्स कार्टर, "Classification of the Himalaya", *अमेरीकी ऑल्पाइन जर्नल*, १९८५, पृ॰१४१।
2. ↑  Kamal K. Guha, "Swargarohini", *American Alpine Journal*, 1976, p. 527.
**सीता साहू** भारत की वह बेटी है जिसने ओलंपिक में डबल पदक हासिल किए है। सीता साहू का जन्म २३ अप्रैल १९९६ में, मध्य प्रदेश के रेवा ज़िले में हुआ था। इन्होंने २०११ में एथेंस में विशेष ओलंपिक के दौरान 200 और 4x400 मीटर रिले दौड़ में कांस्य पदक जीतके अपने देश को गर्व महसूस करवाया। मानसिक रूप से विकलांग बालिका सीता साहू के जीवन के दो उपेक्षित लम्हे तब थे जब पहली बार वह ७ और बछो के साथ शिवराज चौहान के घर पर चाय के लिए आमंत्रित की गयी। और दूसरा तब जब वह कुछ ही समय के बाद एथेंस से दो कांस्य पदक 200 मीटर और 1600 मीटर की विशेष खेलों से जीत कर आई। एथेंस में बिताए उन 15 दिनों ने उसे पूरी तरह से एक असंतुष्ट और आत्‍मविश्‍वासहीन लड़की से विश्वास बालिका में बदल दिया था। राज्य सरकार ने उस समय पर सीता के लिए 1 लाख रुपये का इनाम देने का वादा किया था, लेकिन इस वादे को पूरा करने में सरकार विफल रहा और जिसके कारण उसकी माँ ने उसे अन्य कौशल सिखाने का फैसला किया जिससे की वह कुछ पैसे कमा सके। सीता एक गरीब श्रमिक परिवार से है जो प्रतिदिन 150-180 रुपये बना पता है, उनके लिए इनाम का मतलब काफी मायने रखता था क्यूंकि सीता के पिता की हालत भी बहुत ख़राब थी और इसके करणवश ही उसे स्कूल भी छोड़ना पड़ा था। कुछ समय तक सीता ने अपनी माँ और भाई-बहनों के साथ गोल-गप्पे बेचकर गुजारा किया पर २०१३ में ही सरकार ने सीता को उनके बकाया को मंजूरी दी और उन्हें ६ लाख का ईनाम भी दिया जिसके मदद से वह और उनके अन्य भाई भें अब स्कूल में अपनी पढाई पूरी कर रहे हैं। अब उनका जीवन बेहतर है और आगे चल कर वह भारत को अन्य पदक दिलवाकर गर्व महसूस करवाएंगी, ऐसा उनकी माँ किरन साहू का कहना है। सीता की प्रशिक्षक और उनकी अध्यापिका उषा साहू का बहुत योगदान है शर्मीली और मितभाषी १३ वर्षीय लडकी जो चलने के दौरान ठोकर खा रही थी, उन्होंने उसे धीरे-धीरे ढाला राज्य और राष्ट्रीय स्तर की प्रतियोगिताओं के काबिल बनाया जिसके कारण वह दो ओलिंपिक पदक जीत पाई।

सन्दर्भ
-------

1. ↑  Help us make a difference!. Special Olympics. Retrieved on 12 July 2015
2. ↑  Do You Know Sita Sahu?. The Hans India. Retrieved on 12 July 2015.
3. ↑  Sharapova doesn't know Tendulkar. But do you know any of these Indian athletes? : Sports, News - India Today. Indiatoday.intoday.in (4 July 2014). Retrieved on 2015-07-12.
**विसायज़** (Visayas) या **विसाया द्वीप** दक्षिणपूर्वी एशिया के फ़िलिपीन्ज़ देश में एक द्वीपसमूह है। यह उस देश के तीन प्रमुख द्वीप दलों में से एक है। यह लूज़ोन द्वीप से दक्षिण में स्थित हैं और यहाँ के विसाई (Visayan) लोगों की अपनी सांस्कृति व भाषाएँ हैं। पनाय, नेग्रोस, सिबू, बोहोल, लेयते और सामार विसायों के प्रमुख द्वीप हैं। यह द्वीपसमूह अधिकतर विसाया सागर को घेरे हुए है।

नामोत्पत्ति
-----------

इतिहासकारों का मानना है कि इस क्षेत्र का नाम पास के इण्डोनेशिया देश के मध्यकालीन हिन्दु-बौद्ध श्रीविजय साम्राज्य पर पड़ा और "विसाया" शब्द संस्कृत के "विजय" शब्द का ही परिवर्तित रूप है। १२वीं शताब्दी में सूलू द्वीपसमूह और विसायाज़ के बड़े भूभाग इसी साम्राज्य के अधीन थे।

इन्हें भी देखें
---------------

* लूज़ोन
* फ़िलिपीन्ज़ के द्वीप दल

सन्दर्भ
-------

1. ↑  Zaide, Sonia M. *The Philippines, a Unique Nation*. पृ॰ 50.
2. ↑  Jovito S. Abellana, "Bisaya Patronymesis Sri Visjaya" (Ms. Cebuano Studies Center, ca. 1960)
3. ↑  Rasul, Jainal D. (2003). Agonies and Dreams: The Filipino Muslims and Other Minorities. Quezon City: CARE Minorities. pp. 77.
**सुल्तान इब्राहिम** रामथिपदी प्रथम (जन्म:1614–1659), (अंग्रेज़ी:Ramathipadi I) 
मध्ययुगीन कंबोडिया का राजा था। इस्लाम धर्म अपना कर सुल्तान इब्राहिम नाम रख लिया था।

जीवनी
-----

वह राजा चेट्टा द्वितीय के तीसरे पुत्र थे।

1642 में मलक्का के मुस्लिम व्यापारियों की मिलीभगत से, उसने राजा अंग नोना प्रथम की हत्या का आयोजन किया और कंबोडियाई सिंहासन पर चढ़ा। उन्होंने एक मुस्लिम महिला से शादी की, स्वेच्छा से इस्लाम धर्म अपना लिया और अपना नाम बदलकर सुल्तान इब्राहिम रख लिया। अपने शासनकाल के दौरान, उन्होंने अपने नए सह-धर्मवादियों को महत्वपूर्ण प्राथमिकता दी।

धीरे-धीरे, रमातिपदी ने अपने लोगों का विश्वास खोना शुरू कर दिया, बौद्ध पादरियों ने उस पर दबाव डाला। 25 जनवरी, 1658 को उसके दो पुत्रों ने राजा के विरुद्ध विद्रोह कर दिया। कई बड़ी हार झेलने के बाद, रामतिपदी को भागने के लिए मजबूर होना पड़ा और बाद में वियतनामी द्वारा कब्जा कर लिया गया। उन्हें 1659 में रिहा कर दिया गया, लेकिन कंबोडिया जाते समय उनकी मृत्यु हो गई।

सन्दर्भ
-------

1. ↑  Taylor, K. W. (2013-05-09). *A History of the Vietnamese* (अंग्रेज़ी में). Cambridge University Press. पृ॰ 304. आई॰ऍस॰बी॰ऍन॰ 978-1-107-24435-1.
2. ↑  Osman, Mohamed Nawab Mohamed (2017-06-19). *Islam And Peacebuilding In The Asia-pacific* (अंग्रेज़ी में). World Scientific. पृ॰ 12. आई॰ऍस॰बी॰ऍन॰ 978-981-4749-83-1.

इन्हें भी देखें
---------------

सुल्तान मुज़फ्फर शाह प्रथम

उज़बेक खान

अलाउद्दीन तारमाशीरीं
सुलु द्वीपसमूह का मानचित्र
**सुलु द्वीपसमूह** (Sulu Archipelago) प्रशांत महासागर में दक्षिणपश्चिमी फ़िलिपीन्ज़ में स्थित एक द्वीपसमूह है। यह सुलावेसी सागर की उत्तरी सीमा और सुलु सागर की दक्षिणी सीमा है। प्रशासनिक रूप से यह मिन्दनाओ द्वीप दल का भाग है। यहाँ ताउसुग और अन्य स्थानीय जनजातियाँ रहती हैं। यह मुस्लिम मिन्दनाओ में स्वशासित क्षेत्र नामक प्रशासनिक क्षेत्र में आता है लेकिन यहाँ के स्थानीय निवासियों द्वारा स्थानीय स्वशासन की मांगे उठाई जाती रही हैं। भौगोलिक रूप से यह बोर्नियो और मिन्दनाओ के बीच विस्तृत है लेकिन यह कभी-भी एक ज़मीनी पुल नहीं था बल्कि समुद्र-फ़र्श में प्लेट विवर्तनिकी द्वारा हुई उथल-पुथल में उठी चट्टानों का उभरा हुआ हिस्सा हैं। यह मौसमी पक्षी प्रवास के लिए एक महत्वपूर्ण ठहराव है।

इन्हें भी देखें
---------------

* सुलु सागर
* सुलावेसी सागर
* मिन्दनाओ

सन्दर्भ
-------

1. ↑  Scott, William Henry (1984). "1. Archeology". *Prehispanic Source Materials for the Study of Philippine History*. Quezon City: New Day Publishers. आई॰ऍस॰बी॰ऍन॰ 971-10-0227-2.
2. ↑  Wernstedt, Frederick L.; Spencer, Joseph Earle (1967). *The Philippine Island world: a physical, cultural, and regional geography*. University of California Press. पपृ॰ 37. आई॰ऍस॰बी॰ऍन॰ 978-0-520-03513-3. मूल से 18 जून 2016 को पुरालेखित. अभिगमन तिथि 31 अक्तूबर 2016.
| 2008 ऑस्ट्रेलियाई ओपन प्रतियोगिता |
| --- |
| तिथि: |   | 14 जनवरी – 27 जनवरी |
| संस्करण: |   |  |
| **विजेता** |
| **पुरुष एकल** |
|  नोवाक डोकोविक |
| **महिला एकल** |
|  मारिया शरापोवा |
| **पुरुष युगल** |
|  जोनाथन एरलिच  एंडी रैम |
| **महिला युगल** |
|  इलोना बोन्डारेंको  कैटरीना बोन्डारेंको |
| **मिश्रित युगल** |
|  तिआनतिआन सुन  नेनाद ज़िमोन्विक |

Seniors
-------

### पुरुष एकल

मुख्य लेख: 2008 ऑस्ट्रेलियाई ओपन टेनिस प्रतियोगिता - पुरुष एकल
 नोवाक जोकोविच ने  जो विल्फ्रैड सोंगा को 4-6 6-4 6-3 7-6(2) से हराया।

### महिला एकल

मुख्य लेख: 2008 ऑस्ट्रेलियाई ओपन टेनिस प्रतियोगिता - महिला एकल
रूस की मारिया शरापोवा ने सर्बिया की अना इवानोविच को ७-५, ६-३ से हराकर यह खिताब पहली बार जीता। दोनों ही खिलाड़ि केवल बीस वर्ष की उम्र में ही इस फाइनल में पहुँची थीं।

### पुरुष युगल

मुख्य लेख: 2008 ऑस्ट्रेलियाई ओपन टेनिस प्रतियोगिता - पुरुष युगल
 जोनाथन एलरिच /  एंडी रैम ने  आर्नॉद क्लेमाँ /  मिकाएल लोद्रा को 7-5 7-6 (4) से हराया।

### महिला युगल

मुख्य लेख: 2008 ऑस्ट्रेलियाई ओपन टेनिस प्रतियोगिता - महिला युगल
 अलोना बोन्डारेंको /  कैटरीना बोन्डारेंको ने  विक्टोरिया अज़ारेन्का /  शहर पीर को 2-6, 6-1, 6-4 से हराया।

### मिश्रित युगल

मुख्य लेख: 2008 ऑस्ट्रेलियाई ओपन टेनिस प्रतियोगिता - मिश्रित युगल

पुरस्कार राशि
-------------
सन् १३०० ईसवी में सुनहरा उर्दू साम्राज्य (हरे रंग में)
**सुनहरा उर्दू** या **सुनहरा झुण्ड** (मंगोल: Зүчийн улс, ज़ुची-इन उल्स; अंग्रेज़ी: Golden Horde) एक मंगोल ख़ानत थी जो १३वीं सदी में मंगोल साम्राज्य के पश्चिमोत्तरी क्षेत्र में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसे **किपचक ख़ानत** और **जोची का उलुस** भी कहा जाता था। यह ख़ानत १२४० के दशक में स्थापित हुई और सन् १५०२ तक चली। यह अपने बाद के काल में तुर्की प्रभाव में आकर एक तुर्की-मंगोल साम्राज्य बन चला था। इस साम्राज्य की नीव जोची ख़ान के पुत्र (और चंगेज़ ख़ान के पोते) बातु ख़ान ने रखी थी। अपने चरम पर इस ख़ानत में पूर्वी यूरोप का अधिकतर भाग और पूर्व में साइबेरिया में काफ़ी दूर तक का इलाक़ा शामिल था। दक्षिण में यह कृष्ण सागर के तट और कॉकस क्षेत्र तक विस्तृत थी। इसकी दक्षिण सीमाएँ इलख़ानी साम्राज्य नाम की एक अन्य मंगोल ख़ानत से लगती थीं।

बातु ख़ान के बाद यह ख़ानत सौ साल तक पनपती रही। १३१२ से १३४१ तक राज करने वाले उज़बेग ख़ान ने इस्लाम में धर्म परिवर्तन कर लिया। १३५९ में ख़ानत में अंदरूनी लड़ाईयां भड़क उठी लेकिन १३८१ में तोख़्तामिश ने फिर से इसे संगठित किया। १३९६ में तैमूर के हमले के बाद यह छोटी तातार ख़ानतों में खंडित हो गई। १४३३ तक इसका नाम सिर्फ़ 'महान उर्दू' बन गया और इसके क्षेत्र में बहुत सी तुर्की-भाषी ख़ानतें उभर आई। उत्तर में अधीन मुस्कोवी (रूसी) राज्य ने इन दरारों का फ़ायदा उठाकर अपने आप को १४८० में एक युद्ध के बाद आज़ाद करा लिया। सुनहरे उर्दू का बचा-कुचा अंश १५०२ में ख़त्म हो गया।

नाम की उत्पत्ति
---------------

इस साम्राज्य का नाम 'सुनहरा' क्यों पड़ा इसपर इतिहासकारों में मतभेद है लेकिन 'पीला' रंग पुरानी तुर्की और मंगोल भाषाओँ में 'केन्द्रीय' के लिए भी एक शब्द होता था। यश भी संभव है कि 'सुनहरा' शब्द इस ख़ानत की धनवान स्थिति को देखते हुए लगाया गया हो। 'उर्दू' शब्द मंगोल भाषा में 'महल', 'खेमे' या 'मुख्यालय' के लिए एक शब्द हुआ करता था। तुर्की भाषाओँ में इस से मिलता-जुलता 'ओर्ता' शब्द था जिसका मतलब 'तरफ़', 'विभाग' या 'दिशा' होता था। कहा जाता है कि बातु ख़ान का तम्बू सुनहरे रंग का होता था इसलिए यह भी संभव है कि ख़ानत का नाम उसी से पड़ा हो।

इन्हें भी देखें
---------------

* जोची ख़ान
* बातु ख़ान
* ख़ानत
* मंगोल साम्राज्य

सन्दर्भ
-------

1. 1 2  The Mongols, David Morgan, John Wiley & Sons, 2007, ISBN 978-1-4051-3539-9, *... The rule of Batu in the Qipchaq steppe, however, was enduring. His khanate there is generally known as the Golden Horde, possibly a reference to the Khan's tent ...*
2. ↑  History of the Mongols from the 9th to the 19th Century Archived 2017-10-13 at the Wayback Machine, Henry Hoyle Howorth, Cosimo, Inc. 2008, ISBN 978-1-60520-134-4, *... J Langles says Uzbeg was not originally a Muhammedan, but that he was converted by four doctors from Persia ...*
3. ↑  Russia and the Golden Horde: the Mongol impact on medieval Russian history, Charles J. Halperin, Indiana University Press, 1985, ISBN 978-0-253-20445-5, *... The Golden Horde had ceased to exist, and in its place arose a number of smaller khanates, each with its own ... the Nogais killed Akhmad the next year, and the Crimeans eliminated the Great Horde altogether in 1502 ...*
**सैंटियागो** या **सैंतियागो**, दक्षिण अमेरिका के चिली देश की राजधानी है। यह देश के केन्द्रीय घाटी में समुद्र तल से लगभग ५२० मी की उंचाई पर स्थित है। लगभग दो दशकों की निर्बाध आर्थिक प्रगति ने लातिनी अमरीका में सैंटियागो को सबसे आधुनिक शहरों में शुमार कर दिया है और आज यहां दर्जनों शॉपिंग मॉल एवं सैकड़ों उंची इमारते हैं।

इतिहास
------

सैंटियागो की स्थापना एक स्पैनिश नागरिक पेद्रो दे वाल्दिविया द्वारा २१ फरवरी, १५४१ में की गयी थी। स्थापना समारोह ह्यूलेन हॉल में की गयी थी जिसे बाद में *सेरो सांता लूसिया* नाम दिया गया। श्री वाल्दिविया ने इस जगह का चुनाव इस जगह की अच्छी जलवायु एवं परिवहन के लिए आसानी से उपलब्ध मापोचो नदी की वजह से की थी। १ सितंबर १५४१ को अराको युद्ध में यह शहर पूरी तरह तहस नहस हो गयी थी। 

१८ वीं सदी के सैंटियागो का नक्शा
प्रारम्भिक भवनों का नि‍र्माण स्थानीय लोगों, जिन्हे पिकंच इंडियन भी कहा जाता था, की मदद से किया गया। शहर के दक्षिणी किनारे पर स्थित मापोचो नदी को बाद में सुखाया गया और जनता के आवागमन तथा अन्य सुविधाओं के लिये खोल दिया गया। सुखाये गए स्थान को *आलामेदा*  कहा जाता था। वैसे इसे अब *Avenida Alameda Libertador Bernardo O'Higgins* कहा जाता है। १८१०-१८१८ में शहर के दक्षिणी-पश्चिमी छोर में चले चिली के स्वतन्त्रता संग्राम में यह शहर आंशिक रूप से क्षतिग्रस्त हो गया था। १८१८ में इस सैंटियागो शहर को देश की राजधानी बनाया गया।

1896 में सैंटियागो

सन्दर्भ
-------

बाहरी कड़ियाँ
-------------

* सैंटियागो नगर निगम
* www.misantiago.cl, डाउनटाउन सैंटियागो का इंटेरैक्टिव नक्शा
**सोनाली राऊत** एक भारतीय अभिनेत्री हैं। वर्तमान में बिग बॉस में प्रतिभागी हैं।

करियर
-----

2010 में, राउत ने वार्षिक किंगफ़िशर कैलेंडर में मॉडलिंग असाइनमेंट जीता, जिसमें स्विमसूट्स में मॉडल शामिल थे। 2014 में, राउत ने बॉलीवुड फिल्म द एक्सपोसे, में एक फिल्म स्टार की भूमिका निभाई, जिसकी हत्या कर दी गई। एक साक्षात्कार में, उन्होंने बॉलीवुड को "बहुत स्वागत नहीं" के रूप में वर्णित किया। भारतीय रियलिटी टीवी शो बिग बॉस में एक प्रतियोगी के रूप में अभिनय करने के लिए, कन्नड़ फिल्म निर्देशक एस। के। बशीद को नाराज करते हुए, उन्होंने 99% बेकार फेलो नामक एक फिल्म में रहने की प्रतिबद्धता को छोड़ दिया। 

वह बिग बॉस 8 में एक प्रतियोगी बन गई और एक आश्चर्यजनक वोट निर्णय के बाद निष्कासित कर दी गई, लेकिन बाद में बिग बॉस द्वारा वापस लाया गया। 105 दिनों के बाद पुनीत इस्सर के साथ उसे फिर से निकाल दिया गया। 

2016 में राउत को फिल्म ग्रेट ग्रैंड मस्ती में देखा गया था जिसमें उन्होंने शाइनी की भूमिका निभाई थी। वह फिल्म "लिपस्टिक लागा के" के गीत में भी देखी गई थी।

फिल्में
-------

* (२०१४) दी एक्सपोज (जारा)

इन्हें भी देखें
---------------

* राधिका आप्टे
* राजश्री देशपांडे
* कुब्रा सैत
* राय लक्ष्मी
* नंदना सेन
* ज़ोया अफ़रोज़
* शर्लिन चोपड़ा
* अरुणा शील्ड्स

सन्दर्भ
-------

1. ↑  "Bigg Boss 8: The fangs are out, and Sonali Raut is the first to be evicted". २८ सितम्बर २०१४. मूल से 28 अक्तूबर 2014 को पुरालेखित. अभिगमन तिथि २८ सितम्बर २०१४.

बाहरी कड़ियाँ
-------------

* इंटरनेट मूवी डेटाबेस पर सोनाली राऊत

| * दे
* वा
* सं
बिग बॉस 8 प्रतिभागी |
| --- |
| संस्करण | 1 • 2 • 3 • 4 • 5 • 6 • 7 • 8 • 9 |
| विजेता | गौतम गुलाटी |
| प्रतिभागी | 
* अली क़ुली मिर्ज़ा
* आर्य बब्बर
* दीपशिखा
* डायेंड्रा सोरेस
* गौतम गुलाटी
* करिश्मा तन्ना
* मिनीषा लाम्बा
* नताशा स्तांकोविक
* प्रनीत भट्ट
* पुनीत इस्सर
* प्रीतम सिंह
* सोनाली राऊत
* सुकृति कांडपाल
* सुशांत दिवगीकर
* सोनी सिंह
* उपेन पटेल

 |
एक रॉयल विमान फैक्टरी एस.ई.२
रॉयल विमान फैक्टरी एस.ई.२ (स्काउट प्रायोगिक) एक प्रारंभिक एकल सीट ब्रिटिश स्काउट विमान था। इसका डिजाइन १९१३ में बीएस१ के रूप में रॉयल विमान फैक्टरी में बनाया गया और इसका प्रोटोटाइप रॉयल फ्लाइंग कोर द्वारा प्रथम विश्व युद्ध के शुरुआती महीनों में पश्चिमी मोर्चे पर संचालित व इस्तेमाल में आने से पहले कई बार बदला गया। इसे आखिरकार १७ फ़रवरी १९१४ को रॉयल फ्लाइंग कोर की पांचवी स्कुआडरन को इस्तेमाल के लिए क्रम संख्या ६०९ के साथ दिया गया जहा इसने सफल प्रदर्शन किया व बाद मे इसे तीसरी स्कुआडरन को भी सोपा गया। इसने प्रथम विश्व युद्ध में अंग्रेज़ी जलग्रीवा के पार जाकर युद्ध में हिसा लिया।

सन्दर्भ
-------

Bibliography

* Bruce, J.M. *British Aeroplanes 1914-18*. London: Putnam, 1957.
* Bruce, J.M. *The Aeroplanes of the Royal Flying Corps (Military Wing)*. London: Putnam, 1982. ISBN 0-370-30084-X.
* Hare, Paul R. *The Royal Aircraft Factory*. London:Putnam, 1990. ISBN 0-85177-843-7.
* Jackson, A.J. *De Havilland Aircraft since 1909*. London: Putnam, Third edition, 1987. ISBN 0-85177-802-X.
* Mason, Francis K. *The British Fighter since 1912*. Annapolis, USA: Naval Institute Press, 1992. ISBN 1-55750-082-7.

बहारी कड़ियाँ
-------------
**शाहीन बाग** भारत की राजधानी दिल्ली के दक्षिण में स्थित एक आवासीय क्षेत्र है। यमुना के किनारे स्थित यह दिल्ली को नोएडा से जोड़ने वाली सडक पर स्थित है।

व्युत्पत्ति
-----------

शाहीन बाग का नाम शाहीन बाज़ के नाम पर रखा गया है, जिसमें शाहीन स्वयं फारसी शब्द है। यह नाम अल्लामा इकबाल (मुहम्मद इकबाल) की एक कविता से चुना गया था जिसे बाल-ए-जिबरिल (गैब्रियल विंग) कहा जाता था। 1980 के दशक के मध्य में इस क्षेत्र को आबाद किया जाने लगा।

शाहीन बाग के बारे में
---------------------

इस क्षेत्र के आसपास में वाणिज्यिक और आधिकारिक क्षेत्रों जैसे नोएडा, नेहरू प्लेस, सरिता विहार, जसोला, ओखला औद्योगिक क्षेत्र, कालिंदी कुंज और ओखला रेलवे स्टेशन से कनेक्टिविटी है। इसमें जामिया मिलिया इस्लामिया, जामिया हमदर्द और एमिटी यूनिवर्सिटी जैसे विश्वविद्यालयों से भी कनेक्टिविटी है। जसोला विहार शाहीन बाग मेट्रो स्टेशन के नाम से एक मेट्रो ट्रेन रेलवे स्टेशन शाहीन बाग को दिल्ली मेट्रो नेटवर्क से जोड़ता है। शाहीन बाग से लगभग 1-2 किलोमीटर दूर सरिता विहार में एक मेट्रो ट्रेन स्टेशन मौजूद है। प्रमुख मार्गों के लिए बसें निकट कालिंदी कुंज से शुरू होती हैं।

सन्दर्भ
-------

1. ↑  "TIME ने जारी की 100 प्रभावशाली लोगों की लिस्ट, PM मोदी सहित 'शाहीनबाग की दादी' भी शामिल". *khabar.ndtv.com*. अभिगमन तिथि 23 सितंबर 2020.

सन्दर्भ
-------
**सकरी नदी** छत्तीसगढ़ की शिवनाथ नदी की सहायक नदी है। नदी की ऊंचाई 2850 फीट (रिज एरिया) और सबसे कम 1200 फीट (निचले इलाके) में है। नदी की कुल लंबाई 90 किमी है, मूल से पहला गांव करिअमा, जिला कबीरधाम जिला है और यह हाफ नदी के साथ दारही ग्राम, जिला बेमेतरा जिले में शिवनाथ नदी की एक और सहायक नदी में विलय हो गया है। नदी के तट से लगे हुए दो प्रमुख स्थल भोरमदेव मंदिर और कवर्धा नगर हैं।

नदी का मार्ग
------------

सकरी नदी मैकल पहाड़ियों से निकलती है और दूर स्थित दरही गाँव में हाफ नदी में मिलती है। जिले के उत्तर-पश्चिम से निकलने के बाद सकरी नदियाँ दक्षिण-पूर्व की ओर बहती हैं और अंत में शिवनाथ नदी में जिला बेमेतरा में जाकर गिरती हैं।

बाढ़
----

1998 में, बारिश के भारी बहाव के कारण बाढ़ पैदा हो गया और कवर्धा के पास के गाँवों के बसेरे नदी के बीच से गुजरने वाले पानी की वजह से पिघल गए, इन्हें बाद में कवर्धा शहर के मध्य विस्थापित किया गया था जिसका नाम गंगानगर हैं।

डाक्यूमेंट्री फिल्म
-------------------

Bolti Nadi - Into the Sakri River Basin, 2019 में अमीर हाशमी द्वारा निर्देशित एक डॉक्यूमेंट्री फिल्म है, जिसमें वाटर लेबल, पशु, कृषि प्रभाव और ऐतिहासिक पहलुओं के साथ-साथ नदी पर स्थित सभी संपर्क गांवों के नमूने लेकर एक विस्तृत शोध किया गया है। लगभग 90 कि.मी. पैदल चलकर नदी के उदगम स्थल के पहले गाँव करियामा, जिला कवर्धा से नदी के विसर्जन स्थल ग्राम दाढ़ी, जिला बेमेतरा तक यह फिल्म बनाई गयी हैं, ग्राम दाढ़ी में सकरी नदी हाफ नदी में विलय होती है.

सन्दर्भ
-------

1. ↑  Automation, Bhaskar (2019-11-29). "सकरी नदी से रेत की अवैध निकासी, ढुलाई". *Dainik Bhaskar*. मूल से 30 नवंबर 2019 को पुरालेखित. अभिगमन तिथि 2019-12-20.
2. ↑  Automation, Bhaskar (2019-11-09). "सकरी नदी में मिल रहा नालियों का गंदा पानी, 5.76 करोड़ रु. से बने सीवरेज ट्रीटमेंट प्लांट को 15 दिन में शुरू करने की हिदायत". *Dainik Bhaskar*. मूल से 9 नवंबर 2019 को पुरालेखित. अभिगमन तिथि 2019-12-20.
3. ↑  "सकरी नदी पर पुल नहीं होने से ग्रामीणों को परेशानी". *Dainik Jagran*. अभिगमन तिथि 2019-12-20.
4. ↑  *Bolti Nadi - Into the Sakri River Basin (2020) - IMDb*, अभिगमन तिथि 2019-12-20
5. ↑  "90 किमी लंबे सफर के बाद सकरी नदी के दूसरी नदी में मिलने, ग्रामीणों के अनुभवों पर बनाई डॉक्यूमेंट्री". *Dainik Bhaskar*. 2019-05-02. मूल से 14 दिसंबर 2019 को पुरालेखित. अभिगमन तिथि 2019-12-20.

बाहरी कड़ियाँ
-------------
**सूर्य मंदिर प्रतापगढ़**, भारतीय पुरातत्व सर्वेक्षण (एएसआई) और बहुमूल्य कलाकृति अधिनियम 1972 के तहत संरक्षित भगवान सूर्य को समर्पित प्राचीन मंदिर है जो उत्तर प्रदेश के इलाहबाद मुख्यालय से करीब 42 किलोमीटर दूर स्थित प्रतापगढ़ के सदर तहसील के गौरा के स्वरूपपुर के मजरा शिवगंज स्थित पटेल बस्ती में स्थित है।

स्थिति
------

यह सूर्य मंदिर उत्तर प्रदेश प्रान्त के इलाहबाद और प्रतापगढ़ के जनपदीय सीमा पर स्थित है, किन्तु प्रतापगढ़ जनपद में पड़ता है तथा यहाँ से मान्धाता ब्लाक १० किलोमीटर है। प्रसिद्द पांडवकालीन पौराणिक स्थल भयहरण नाथ से केवल ३०० मीटर कि दूरी पर पूर्व में सुर्य मंदिर स्थित है। सूर्य मंदिर से कटरा गुलाब सिंह बाजार महज २ किलोमीटर की दूरी पर है।प्रतापगढ़ जिला से ३२ किलोमीटर तथा प्रयाग से ४२ किलोमीटर के फासले पर स्थित है।

इतिहास
------

पुरातत्व विज्ञानियों का मानना है कि मंदिर का का निर्माण 8वीं-9वीं शताब्दी में हुआ था। लोक मान्यता है कि सम्भवतः मुसलमान शासकों ने भव्य मंदिर को ध्वस्त करा दिया। भारतीय पुरातत्व सर्वेक्षण विभाग की प्रथम सर्वेयर जनरल अलेक्जेंडर कनिंघम ने सूर्य मंदिर तथा तुषारण विहार को देखा था।

प्रतिमा
-------

मंदिर पर बेल, बूटे, पत्ते तथा देवताओं के चित्र खुदे है। मंदिर के ऊपर एक विशाल शिवलिंग है जिसकी चौड़ाई लगभग 4 फुट तथा लम्बाई 7 फुट है। शिवलिंग के उत्तर की ओर काले पत्थर में सूर्य देवता की मूर्ति खुदी है। मूर्ति को देखने से स्पष्ठ होता है कि एक हाथ में चक्र, पुष्प और शंख तथा दूसरा हाथ आशीर्वाद की स्तिथि में है। इसके अतिरिक्त मंदिर में भगवान बुद्ध की मूर्तियाँ हैं।

क्षेत्रफल
---------

मंदिर का कुल क्षेत्रफल 13 बिस्वा, 7 बिस्वाँशी है। वर्तमान में केवल सात बिस्वा भूमि ही शेष रह गया है। शेष भूमि पर लोगों ने क़ब्ज़ा कर लिया है।

इन्हें भी देखें
---------------

* अयोमुख[*मृत कड़ियाँ*]

सन्दर्भ
-------

बाहरी कड़ियाँ
-------------

* सूर्य मन्दिर[*मृत कड़ियाँ*] –सूर्य मन्दिर, प्रतापगढ़।

* सूर्य मन्दिर[*मृत कड़ियाँ*] –वीरान पड़ा हुआ है प्राचीन सूर्य मंदिर।

  


| * दे
* वा
* सं
भारत में सूर्य मंदिर |
| --- |
| सूर्यसूर्य
उन्नाव सूर्य मंदिर   •  उलार्क सूर्य मंदिर  •  कोणार्कसूर्य मंदिर   •  मोदेरा सूर्य मंदिर  •  कटारमल सूर्य मन्दिर  •  रनकपुर सूर्य मंदिर  •  सूर्य पहर मंदिर •  सूर्य मंदिर, प्रतापगढ़  •  दक्षिणार्क सूर्य मंदिर  •  देव सूर्य मंदिर  •  औंगारी सूर्य मंदिर  •  बेलार्क सूर्य मंदिर  •  सूर्य मंदिर, हंडिया  • सूर्य मंदिर, गया   •  सूर्य मंदिर, महोबा  •  रहली का सूर्य मंदिर  •  सूर्य मंदिर, झालावाड़ •  सूर्य मंदिर, रांची •  सूर्य मंदिर, जम्मू •  मार्तंड मंदिर, कश्मीर |
एलन रामसे द्वारा डेविड ह्यूम (1766)
***मानव समझ विषयक अन्वेषण /अन्वीक्षा*** *(अंग्रेज़ी- An Enquiry Concerning Human Understanding )* अनुभववादी दार्शनिक डेविड ह्यूम की एक पुस्तक है, जो 1748 में अंग्रेजी में प्रकाशित हुई थी  यह पहले के प्रयास, ह्यूम के *मानव स्वभाव पर एक ग्रंथ-प्रबंध* (*A treatise of Human Nature)* का संशोधन था, जिसे 1739 – 40 में लंदन में अनामक रूप से प्रकाशित किया गया था। ह्यूम अपने *ग्रंथ-प्रबंध* के प्रतिग्रह से निराश थे, जो जैसा कि उन्होंने कहा था "प्रेस से जन्म- मृतप्राय हो गया,"  और इसलिए उन्होंने एक छोटा और अधिक खण्डन- मण्डनात्मक कार्य लिखकर अपने अधिक विकसित विचारों को जनता तक फैलाने की फिर से कोशिश की। 

उनके परिश्रम का अंतिम परिणाम यह *अन्वीक्षा* थी। इस *अन्वीक्षा* में इसके सबसे महत्वपूर्ण पहलुओं को स्पष्ट करने और उन पर जोर देने के पक्ष में, *ग्रंथ-प्रबंध* से अधिकांश सामग्री को हटा दिया गया। उदाहरण के लिए, वैयक्तिक तादात्म्य (*personal identity)* पर ह्यूम के विचार प्रकट नही होते हैं। हालाँकि, ज्ञान के सिद्धांत में आदत की भूमिका के लिए ह्यूम के तर्क जैसे अधिक महत्वपूर्ण प्रतिज्ञप्तियों को बरकरार रखा गया है।

यह पुस्तक आने वाले वर्षों में और आज भी, अत्यधिक प्रभावशाली साबित हुई है। इमैनुएल कांट इसे उस पुस्तक के रूप में इंगित करते हैं जिसने उन्हें उनकी स्व-वर्णित "हठधर्मी (मतांध) उनींद" से जगाया।  आधुनिक दार्शनिक साहित्य में इस *अन्वीक्षा/अन्वेषण* *को* व्यापक रूप से एक श्रेण्य माना जाता है।

1. ↑  See Hume, David (1748). *Philosophical Essays Concerning Human Understanding* (1 संस्करण). London: A. Millar. अभिगमन तिथि 28 June 2014. via Google Books
2. ↑  Hume, David (1776), *My Own Life*, Appendix A of Ernest Campbell Mossner, *The Life of David Hume*, University of Texas Press, 1954.
3. ↑  I. Kant "Prolegomena to Any Future Metaphysics"
*सुसाइड स्क्वाड* वॉल्यूम ५ #३३ का कवर। (मार्च २०१८)
**सुसाइड स्क्वाड** एक काल्पनिक सुपरविलन टीम है जो डीसी कॉमिक्स द्वारा प्रकाशित अमेरिकी कॉमिक पुस्तकों में दिखाई देती है। सुसाइड स्क्वाड का पहला संस्करण द ब्रेव एंड द बोल्ड #२५ (सितंबर १९५९) में प्रकाशित होना शुरू हुआ, और दूसरा और आधुनिक संस्करण, जॉन ऑस्ट्रैंडर द्वारा बनाया गया, जो कि लीजेंड्स #३ (जनवरी १९८७) में प्रकाशित होना शुरू हुआ।

सुसाइड स्क्वाड का आधुनिक अवतार **टास्क फोर्स एक्स** है - असंतुष्ट खलनायकों की एक टीम, जो अमांडा वॉलर के निर्देशन में पैरोल, वर्क रिलीज़ या जेल की सजा कम करने के बदले में उच्च जोखिम वाले मिशनों का संचालन करती है। उच्च क्षमताओं और प्रतिभा के बावजूद, दस्ते का प्रत्येक सदस्य महत्वहीन है, और प्रत्येक मिशन के साथ ही यह उम्मीद की जाती है कि टीम के कई सदस्य मिशन से जीवित वापस नहीं आएंगे। यह सुनिश्चित करने के लिए कि सभी सदस्यों वॉलर के निर्देशों का पालन करें, उनकी गर्दन में एक विस्फोटक उपकरण लगाया जाता है। टीम का नाम सुसाइड स्क्वाड उनके द्वारा किये जाने वाले मिशनों की खतरनाक प्रकृति के कारण है।

रजत युग में इसकी उत्पत्ति से लेकर आधुनिक समय के पोस्ट-क्राइसिस रीइमेजनिंग तक, और फिर २०२० में शुरू हुए वर्तमान संस्करण में भी सुसाइड स्क्वाड के विभिन्न अवतार कई वर्षों तक अस्तित्व में रहे हैं, जैसा कि कई स्व-शीर्षक वाली कॉमिक बुक श्रृंखला में दर्शाया भी गया है। टीम का वर्तमान अवतार सुसाइड स्क्वाड कॉमिक श्रृंखला के छठे खंड में दिखाई देता है, और इसके आवर्ती सदस्यों में कैप्टन बूमरैंग, डेडशॉट और हार्ले क्विन शामिल हैं।

सन्दर्भ
-------

1. ↑  Irvine, Alex; Dolan, Hannah, ed. (2010). "1950s". *DC Comics Year By Year A Visual Chronicle*. Dorling Kindersley. पृ॰ 95. आई॰ऍस॰बी॰ऍन॰ 978-0-7566-6742-9. In "The Three Waves of Doom", a story that filled *The Brave and the Bold* #25, writer Robert Kanigher and artist Ross Andru introduced the Suicide Squad, a band of World War II-era military misfits.सीएस1 रखरखाव: फालतू पाठ: authors list (link)
2. ↑  Manning, Matthew K. "1980s" in Dolan, p. 228: "Writer John Ostrander gave the new Suicide Squad its own series, having brought the team to life in 1986's  *Legends* miniseries...With the team's own title, Ostrander was helped by artist Luke McDonnell."
3. ↑  Ficarra, Jenn (August 2016). "Why Is It Called 'Suicide Squad'? The Team's Name Is Fitting For Their Mission". अभिगमन तिथि 2017-02-03.
4. ↑  Polo, Susana (2015-07-16). "The Suicide Squad, explained". *Polygon*. अभिगमन तिथि 2017-02-03. Nobody really believes that a hero will get killed in their own book, so it can be hard to bring tension to the fight between good and evil. But when every member of the team is as unimportant to the publisher as they are to the fictional setting in which they exist, death really can be around the corner. As the Suicide Squad book killed somebody in just about every story arc, readers, as so often happens, got hooked on the idea that nobody was safe.
| **स्कर्दू ज़िला سکردو‎ / Skardu** |
| --- |
| मानचित्र जिसमें स्कर्दू ज़िला سکردو‎ / Skardu हाइलाइटेड है |
| सूचना |
| **राजधानी** : | स्कर्दू |
| **क्षेत्रफल** : | १८,००० किमी² |
| **जनसंख्या**(१९९८): • घनत्व : | २,१४,८४८ ११.९४/किमी² |
| **उपविभागों के नाम:** | तहसील |
| **उपविभागों की संख्या:** | - |
| **मुख्य भाषा(एँ):** | बालती |

**स्कर्दू ज़िला​** पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी स्कर्दू नामक शहर ही है, जो बलतिस्तान के सबसे महत्वपूर्ण शहरों में से एक है। दक्षिण में इस ज़िले की सीमाएँ भारत के [[लद्दाख| केन्द्र शासित प्रदेश के करगिल ज़िले से लगती हैं। उत्तर में इसकी सरहद शक्सगाम वादी से लगती हैं जिसे भारत अपना भाग मानता है लेकिन जिसे पाकिस्तान ने चीन के नियंत्रण में दे दिया है - चीन इस शिनजियांग प्रान्त का भाग मानकर प्रशासित करता है।

लोग व भाषा
----------

स्कर्दू इलाक़े में अधिकतर तिब्बती मूल के बालती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यह १४वीं सदी तक बौद्ध धर्मी थे लेकिन उसके बाद इन्होनें शिया इस्लाम अपना लिया। यहाँ अधिकतर बालती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

पर्वत
-----

स्कर्दू ज़िले से बाल्तोरो मुज़ताग़ की पर्वत-शृंखला निकलती है जो काराकोरम पर्वतों की एक शाखा है। इस जिले का सबसे ऊँचा पर्वत के२ है, जो विश्व का दूसरा सबसे ऊँचा पर्वत भी है। इसके अलावा ब्रोड पीक (८,०५१ मीटर​), गाशेरब्रुम-१ (८,०८० मीटर​) और माशेरब्रुम (७,८२१ मीटर​) भी इसी ज़िले में आते हैं। यहाँ कई हिमानियाँ (ग्लेशियर) भी स्थित हैं। बालतोरो हिमानी व गॉडविन-ऑस्टेन​ हिमानी का संगम-स्थल यहाँ है। इनके अतिरिक्त बियाफ़ो हिमानी और हिस्पर हिमानी का मुख्य हिस्सा भी यही है।

देओसाई राष्ट्रीय उद्यान
-----------------------

स्कर्दू में ४,००० मीटर से अधिक​ की महान ऊँचाई पर स्थित 'देओसाई' नामक एक विस्तृत मैदान है। 'देओसाई' तिब्बती भाषा का संयुक्त-शब्द है जिसका मतलब 'भीमकाय लोगों (देवों) की भूमि' है। इस मैदान की विचित्र वनस्पति और पशु सम्पदा को बचने के लिए यहाँ देओसाई राष्ट्रीय उद्यान नामक संरक्षित जैवमंडल स्थापित किया गया है।

इन्हें भी देखें
---------------

* लद्दाख़
* गान्चे​ ज़िला
* गिलगित-बल्तिस्तान

सन्दर्भ
-------

1. ↑  Islam and Tibet: Interactions Along the Musk Routes, Anna Akasoy, Charles S. F. Burnett, Ronit Yoeli-Tlalim, pp. 353, Ashgate Publishing, Ltd. 2011, ISBN 978-0-7546-6956-2, *... The Balti are a group of people living in the western Himalayas ... related to Tibetans and speak a Tibetan dialect, but are predominantly Muslims ...*

| * दे
* वा
* सं
गिलगित-बल्तिस्तान के ज़िले |
| --- |
| अस्तोर  •  दिआमेर  •  गान्चे  •  ग़िज़र  •  गिलगित  •  स्कर्दू  •  हुन्ज़ा-नगर |
छत्तीसगढ के श्री सिध्देऋर महादेव मंदिर
छत्तीसगढ के रायपुर जिला मुख्यालय से 70 किमी की दूरी पर बलौदा बाजार तहसील मुख्यालय से 15 किमी की दूरी पर ग्राम पलारी मे एक प्राचीन शिव मंदिर स्थित है इसे ही सिध्देश्चर मंदिर के नाम से जाना जाता है। मंदिर की स्थापना बाल समुंद तालाब के निकट की गई है। मंदिर के निर्माण का समय 8-9वीं शताब्दी के मध्य माना जाता है। मंदिर के निर्माण की प्रक्रिया एक उत्कृष्ट वास्तुकला का उदाहरण है। मंदिर निर्माण की प्रक्रिया मे स्थानीय एवं पूरी तरह से देशी शैली का उपयोग किया गया है जो अपने आप मे एक आश्चर्यजनक तथ्य है।

इस स्थानीय शैली मे मंदिर का निर्माण विशिष्ट प्रकार से किया गया है जिसके अंतर्गत सबसे पहले मंदिर के स्थान का चयन कर उस स्थान पर गुंबद के आकार के छेनो (गोबर के कंडो) को व्यवस्थित कर उसके ऊपर चिकनी मिट्टी की मोटी तहो को चढाया गया तथा इस मिट्टी मे विभिन्न प्रकार की आकृतिया बनाई गई एवं ईटो की कटिंग की गई। तत्पश्चात अंदर की ओर रखे गए छेनो मे आग लगा दी गई। इस प्रकार पूरे मंदिर के ढांचे को पकाया गया और छेनो की राख को मंदिर मे गर्भगृह के पत्थर के द्वार से बाहर निकाला गया। जिस प्रकार कुम्हार अपने मिट्टी के बर्तनो एवं अन्य मिट्टी की सामग्रियो को पकाकर तैयार करता है ठीक उसी प्रकार यह मंदिर भी तैयार किया गया। इस प्रकार की मंदिर निर्माण की प्रक्रिया और कही भी सुनने या देखने को नही मिलती है। अत: यह छत्तीसगढ के साथ साथभारत का भी एक अनोखा मंदिर है जो अपनी विशिष्ट निर्माण शैली के लिये जाना जाता है।

मंदिर का गर्भगृह पत्थरो से निर्मित है तथा गर्भगृह के दोनो ओर गंगा-जमुना देवी की कलात्मक मुर्तियो का अंकन है। मंदिर का शिखर ध्वस्त हो गया था जिसका जीर्णोध्दार किया गया है। मंदिर के मंडप का निर्माण भी बाद मे किया गया है। नदी देवी गंगा एवं जमुना के पास छत्रधारिणी परिचायिकाओ का भी सुंदर अंकन है। मंडप मे एक नदी की मुर्ति की स्थापना है। गर्भगृह के द्वार पर विभिन्न प्रकार की मुर्तियो का कलात्मक अंकन है। गर्भगृह बाह्य भित्तियो पर विभिन्न प्रकार की अलंकृत मुर्तियो का अंकन किया गया है। जिनमे से प्रमुख थे गणेश, सिंह, हाथी एवं कीर्ति मुखो की अधिकता है। इन सभी प्रकार की मुर्तियो एवं आकृतियो को मिट्टी को काटकर बनाया गया है जो अपने आप मे विशिष्टता लिये हुए है।

पलारी का उक्त सिध्देश्वर महादेव मंदिर अपनी स्थानीय मंदिर निर्माण शैली एवं स्थापत्य की दृष्टि से देखा जाए तो छत्तीसगढ मे पलारी का यह मंदिर पर्यटको को अपनी ओर आकर्षित करने की सभी विशेषताए अपने मे समेटे हुए है। आवश्यकता केवल इस बात की है कि इस स्थान का प्रचार प्रसार हो ताकि लोगो को यह पता लग सके कि इस प्रकार का विशिष्ट मंदिर भई है जो प्रकृति के झंझावातो को भी सहते हुए 1100 वर्षो से अडिग खडा है।
**सूचना एवं प्रसारण मन्त्रालय**  
(उर्दू:  وَزارَت اطلاعات و نشریات  ; देवनागरीकृत :  *वज़ारत-ए-इतला'आत ओ नश्रियात* ) (सङ्क्षिप्त रूप में  *MoIB* ) पाकिस्तान सरकार का मन्त्रिमण्डल स्तर का मन्त्रालय है। जो सरकारी सूचनाओं, मीडिया दीर्घाओं को जारी करने के लिये उत्तरदायी है। सार्वजनिक डोमेन और सरकार ने सार्वजनिक और अन्तरराष्ट्रीय समुदायों के लिये अवर्गीकृत अवैज्ञानिक डाटा। MoIB के पास पाकिस्तान में सूचना, प्रसारण और प्रेस मीडिया से समबन्धित नियमों और विनियमों और विधियों को प्रशासित करने का अधिकार क्षेत्र है।

अधीनस्थ कार्यालय
----------------

### सूचना सेवा अकादमी

सूचना सेवा अकादमी पाकिस्तान की सिविल सेवा के सूचना समूह अधिकारियों को विशेष प्रशिक्षण के लिये सिविल सेवा अकादमी है।

### उर्दू विज्ञान बोर्ड

उर्दू विज्ञान बोर्ड (USB) की स्थापना 1962 में एक प्रस्ताव के माध्यम से "केन्द्रीय उर्दू विकास बोर्ड "के रूप में की गयी थी। 1984 में बोर्ड का नाम बदलकर "उर्दू विज्ञान बोर्ड" कर दिया गया।

बोर्ड ने विभिन्न विज्ञान विषयों, शब्दकोशों और शैक्षिक चार्ट पर 800 से अधिक पुस्तकें प्रकाशित की हैं। उर्दू विज्ञान बोर्ड ने उर्दू विज्ञान विश्वकोश विकसित किया है। जिसमें दस खण्ड हैं। इसे फ़ाइन आर्ट मेट पेपर पर मुद्रित किया गया है और इसमें रंगीन चित्र, आरेख और दृश्य शामिल हैं। यह माध्यमिक और उच्च माध्यमिक कक्षाओं के छात्रों, शिक्षकों और शोधकर्ताओं के साथ-साथ सामान्य पाठकों के लिए बहुत उपयोगी है। एक त्रैमासिक "उर्दू विज्ञान पत्रिका" 2002 से उर्दू विज्ञान बोर्ड द्वारा नियमित रूप से प्रकाशित की जा रही है।

### उर्दू शब्दकोश बोर्ड

उर्दू शब्दकोश बोर्ड (पूर्व : उर्दू विकास बोर्ड) की स्थापना 1958 में हुई थी। इसे एक प्रस्ताव के माध्यम से बनाया गया था जिसमें कहा गया था कि उर्दू विकास बोर्ड ग्रेटर ऑक्सफोर्ड डिक्शनरी की तर्ज पर ऐतिहासिक सिद्धान्तों पर उर्दू का एक व्यापक शब्दकोश संकलित और प्रकाशित करेगा। बोर्ड को उर्दू के विकास के लिए कई अन्य कार्य करने के लिये भी कहा गया था।

बाबा-ए-उर्दू मौलवी अब्दुल हक द्वारा स्थापित जो संगठन के पहले मुख्य सम्पादक थे।

बाहरी कड़ियाँ
-------------

* आधिकारिक जालस्थल

1. 1 2  "PID". *pid.gov.pk* (अंग्रेज़ी में). अभिगमन तिथि 23 October 2018.
2. ↑  "Farrukh Habib appointed Minister of State for Information and Broadcasting". *Geo News*. 28 April 2021. अभिगमन तिथि 18 May 2021.
3. ↑  "संग्रहीत प्रति". मूल से 18 नवंबर 2016 को पुरालेखित. अभिगमन तिथि 13 नवंबर 2021.
4. ↑
5. ↑
**चाहरवाटी** क्षेत्र आगरा जिले में आगरा तहसील, फतेहबाद, खेरागढ़ तहसील में अवस्थित है। चाहरवाटी क्षेत्र में 242 ग्राम चाहर जाटों के आते है। यह चाहर जाट बड़े वीर और लड़ाकू प्रवृति के माने जाते हैं। इस क्षेत्र में आने से पहले यह लोग नरवर के राजा थे। यह मूल रूप से नागवंशी हैं। इस क्षेत्र में इन्होने रोड़ो को हराकर कागारौल पर सोलंकी जाटों के साथ कब्ज़ा जमा लिया था। जैंगारा, कागारोल चैंकोरा, अकोला में इनका प्राचीन गढ़ आज भी मरणासन्न अवस्था में खड़ा है। अकोला को चाहरवाटी की राजधानी बोला जाता है। मुग़ल काल में बाघराम चाहर, रामकी चाहर, मोझिया चाहर, बाबा घासीराम चाहर राजबीर चहार, अतुल चहार जैसे योद्धा इस भूमि पर जन्मे थे। मुगलों से संघर्ष का इनका बड़ा रोमांचकारी इतिहास रहा है।

संदर्भ
------

1. ↑  "चाहरवाटी में होगा चुनाव घमासान". *livehindustan.com* (hindi में). अभिगमन तिथि 2019-09-12.सीएस1 रखरखाव: नामालूम भाषा (link)
2. ↑  "दरिंदे के परिवार से चाहरवाटी की तौबा". *Dainik Jagran*. अभिगमन तिथि 2019-09-12.
3. ↑  "स्टेडियम में रफी अहमद का राज, चाहरवाटी चमका". *Amar Ujala*. अभिगमन तिथि 2019-09-12.
4. ↑  "तहसील के लिए लखनऊ में गरजेगी चाहरवाटी". *Dainik Jagran*. अभिगमन तिथि 2019-09-12.
हेलिओडोरस स्तंभ (बेसनगर, मध्यप्रदेश, भारत)
**हेलिओडोरस स्तंभ** (Heliodorus Pillar) भारत के मध्य प्रदेश के विदिशा जिले में आधुनिक बेसनगर के पास स्थित पत्थर से निर्मित प्राचीन स्तम्भ है। इसका निर्माण ११० ईसा पूर्व हेलिओडोरस (Heliodorus) ने कराया था जो भारतीय-यूनानी राजा अंतलिखित (Antialcidas) के शुंग राजा भागभद्र के दरबार में दूत थे। यह साँची के स्तूप से ५ मील की दूरी पर स्थित है।

यह स्तंभ लोक भाषा में खाम बाबा के रूप में जाना जाने लगा है। एक ही पत्थर को काटकर बनाया गया, यह स्तंभ ऐतिहासिक दृष्टि से बहुत ही महत्वपूर्ण है। स्तंभ पर पाली भाषा में ब्राम्ही लिपि का प्रयोग करते हुए एक अभिलेख मिलता है। यह अभिलेख स्तंभ इतिहास बताता है। नवें सुनग (शुंग) शासक महाराज भागभद्र के दरबार में तकसिलातक्षशिला के यवन राजा अंतलिखित की ओर से दूसरी सदी ई. पू. हेलिओडोरस नाम का राजदूत नियुक्त हुआ। शुंग वंश का राजचिंह भी गरुंड था । इस राजदूत ने वैदिक धर्म की व्यापकता से प्रभावित होकर भागवत(भगवान कृष्ण के उपासक) धर्म स्वीकार कर लिया। उसी ने भक्तिभाव से एक गरुड़ विहार का निर्माण करवाया तथा उसके सामने गरुड़ ध्वज स्तंभ बनवाया। गरुड़ रोमनों और यूनानियों के झंडो में प्रसिद्ध था उनका प्रतीक चिन्ह था और ये इसे अपनी पहचान के रूप में जहाँ-जहाँ गए साथ मे इस गरुड़ के इस निशान को लेकर गए। इस स्तंभ से प्राप्त अभिलेख कुछ मिटे हुए अक्षरों को अनुमान के आधार पर लिखने के बाद इस प्रकार है :-

*देव देवस वासुदेवस गरुड़ध्वजे अयं*
*कारिते इष्य हेलियो दरेण भाग*
*वतेन दियस पुत्रेण नखसिला केन*
*योन दूतेन आगतेन महाराज स*
*अन्तलिकितस उपता सकारु रजो*
*कासी पु (त्र)(भा) ग (भ) द्रस त्रातारस*
*वसेन (चतु) दसेन राजेन वधमानस।*
*(अर्थ : देवाधिदेव वासुदेव का यह गरुड़ध्वज (स्तंभ) तक्षशिला निवासी दिय के पुत्र भागवत हेलियोडोरस ने बनवाया, जो महाराज अंतिलिकित के यवन राजदूत होकर विदिशा में काशी (माता) पुत्र (प्रजा) पालक भागभद्र के समीप उनके राज्यकाल के चौदहवें वर्ष में आये थे।)*
यह ध्यान देने वाली बात है कि ये लेख पाली (ब्राह्मी) में है और पाली में संयुक्त स्वर नही होते और आधे अक्षर भी नही होते। वर्तमान में स्तंभ के पास निर्मित कोई मंदिर अस्तित्व में नहीं रहा। पर पुरातात्विक प्रमाण इस बात की पुष्टि करते हैं कि प्राचीन काल में यहाँ एक वृत्तायत मंदिर था, जिसकी नींव २२ सेंटीमीटर चौड़ी तथा १५ से २० सेंटीमीटर गहरी मिली है। गर्भगृह का क्षेत्रफल ८.१ ३ मीटर है। प्रदक्षिणापथ की चौड़ाई २.५ मी. है। इसका बाहरी दीवाल भी वृत्तायत है। पूर्व की ओर स्थित सभामंडप .७ ४.८५ मीटर आयताकार है। यहीं से मंदिर का द्वार था। नींव में लकड़ी के खम्भे होने का प्रमाण मिला है। पुरातात्विक प्रमाण यह भी बताते हैं कि यहाँ पहले कुछ ८ स्तंभ थे, जिसमें पहले गरुड़, ताड़पत्र, मकर आदि के चिंह बने हुए थे। इन स्तंभों में सात स्तंभ एक ही कतार में मंदिर के पूर्व भाग में उत्तर- दक्षिण की तरफ लगे थे, जो अब नष्ट हो चुके हैं। आठवां स्तंभ ही हेलिओडोरस स्तंभ के रूप में जाना जाता है।

पहले मंदिर के भग्नावशेष पर ही दूसरी सदी ई. पू. में तथा नया मंदिर बनाया गया। यह मंदिर लगभग पहली शताब्दी ईसा पूर्व में बाढ़ में बह गया। इस स्थान पर बना यह मंदिर, वासुदेव का संसार प्राचीनतम माना जाता है।

बाहरी कड़ियाँ
-------------

* Photo of the pillar with Pali or Brahmi inscription
* Text of the inscriptions on Heliodorus pillar
* Vedic archeology
सूचना प्रौद्योगिकी समझौता के पक्ष 

  

 **सूचना प्रौद्योगिकी समझौता**  (आई॰टी॰ए॰), विश्व व्यापार संगठन (डब्ल्यूटीओ) द्वारा लागू एक बहुपक्षीय समझौता है और 1996 में सूचना प्रौद्योगिकी उत्पादों के व्यापार पर मन्त्रिस्तरीय घोषणा में सम्पन्न हुआ, और 1 जुलाई 1997 को लागू हुआ। 1997 से एक औपचारिक समिति के अन्तर्गत विश्व व्यापार संगठन निम्नलिखित घोषणाओं और उसके कार्यान्वयन पर दृष्टि रखता है। 2015 में समझौते का विस्तार किया गया था।

संधि का उद्देश्य हस्ताक्षरकर्ताओं द्वारा सूचना प्रौद्योगिकी उत्पादों पर सभी करों और शुल्कों को शून्य से कम करना है।

विश्व व्यापार समीक्षा (वर्ल्ड ट्रेड रिव्यू) में 2017 के एक अध्ययन के अनुसार, 2015 आईटीए विस्तार "1995 में अपनी स्थापना के बाद से विश्व व्यापार संगठन के तत्वावधान में व्यापार उदारीकरण का सबसे सफल प्रयास है।" अध्ययन चार कारकों के लिये वार्ता की सफलता का श्रेय देता है: "एक एकल उपक्रम दृष्टिकोण के बिना एक संकीर्ण गुंजाइश, एक वार्ता समूह जिसमें कई शामिल हैं लेकिन सभी डब्ल्यूटीओ सदस्य नहीं हैं, अ-टैरिफ बाधाओं के बजाय टैरिफ पर ध्यान केन्द्रित करते हैं, और एक राष्ट्रवादी विरोध से बचते हैं।"

बाहरी कड़ियाँ
-------------

1. ↑  INFORMATION TECHNOLOGY: SCHEDULES OF CONCESSIONS
**सुहाग रात** 1968 में बनी हिन्दी भाषा की फिल्म है। इसको आर॰ भट्टाचार्य द्वारा निर्मित और निर्देशित किया गया। कल्याणजी-आनंदजी द्वारा रचित संगीत के साथ इसमें जितेन्द्र और राजश्री प्रमुख भूमिकाओं में हैं।

संक्षेप
-------

लाला हरसुख राय की बेटी रज्जो (राजश्री) को फ्लाइट लेफ्टिनेंट जितेन्द्र से प्यार हो जाता है और उनकी शादी तय हो जाती है। शादी के दिन, युद्ध की घोषणा हो जाती है। शादी रद्द हो जाती है और वह सैन्य कर्तव्य के लिये निकल पड़ता है। वह गंभीर रूप से घायल हो जाता है और अस्पताल में भर्ती किया जाता है। रज्जो का परिवार हवाई बमबारी का शिकार हो जाता है और वह अपने चचेरे भाई के साथ रहने के लिए चली जाती है। जितेन्द्र वापसी करता है और यह जानकर उसका बुरा हाल हो जाता है कि सभी मारे गये हैं। 

एक धनी महिला रानी साहेबा (सुलोचना लाटकर) उस पर दया करती है। वह उसे काम पर रखती है, और बताती है कि उसका बेटा ठाकुर उदय सिंह लड़कीबाज़ और शराबी है। जितेन्द्र उसे शादी करने के लिए मनाता है और वह ऐसा करने के लिए सहमत हो जाता है। उसकी शादी रज्जो के साथ ही तय हुई होती है, लेकिन दोनों अपनी चुप्पी बनाए रखते हैं। शादी की रात, उदय वेश्यालय चला जाता है। वहाँ उसकी एक से हाथापाई हो जाती है। वह उसे मार देता है और भाग जाता है। बाद में पुलिस को उसका शव मिलता है और रज्जो विधवा हो जाती है।

मुख्य कलाकार
------------

* जितेन्द्र — जितेन्द्र / जीतू
* राजश्री — रज्जो राय
* सुलोचना लाटकर — उदय की माँ
* महमूद — जुमान बिजनौरी
* प्रकाश — ठाकुर उदय सिंह
* बिपिन गुप्ता — जीतू के पिता
* मोनी चटर्जी — लाला हरसुख राय
* धुमाल — परवाना
* जूनियर महमूद — बन्ने
* टुन टुन — तितली बानो

संगीत
-----

सभी कल्याणजी-आनंदजी द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "गंगा मैया में जब तक" | इंदीवर | लता मंगेशकर | 6:50 |
| 2. | "अरे ओह रे" | इंदीवर | किशोर कुमार | 4:26 |
| 3. | "मोहे लगी रे लगी" | क़मर जलालाबादी | लता मंगेशकर | 4:44 |
| 4. | "मेरे दिल से दिल को" | क़मर जलालाबादी | मन्ना डे | 4:49 |
| 5. | "खुश रहो" | इंदीवर | मुकेश | 5:04 |
| 6. | "मैं कयामत हूँ" | अख्तर रूमानी | आशा भोंसले, लता मंगेशकर | 5:05 |

सन्दर्भ
-------

1. ↑  "Suhaag Raat : Lyrics and video of Songs from the Movie Suhaag Raat (1969)". *HindiGeetMala* (अंग्रेज़ी में). मूल से 7 मई 2019 को पुरालेखित. अभिगमन तिथि 7 मई 2019.

बाहरी कड़ियाँ
-------------

* *सुहाग रात*  इंटरनेट मूवी डेटाबेस पर
**सुहाग** 1994 की भारतीय हिन्दी एक्शन थ्रिलर नाटक फिल्म। इसको कुकू कोहली ने निर्देशित किया और मुख्य कलाकार अजय देवगन, अक्षय कुमार, करिश्मा कपूर और नगमा हैं। सुहाग 1994 की सबसे ज्यादा कमाई करने वाली बॉलीवुड फिल्मों में से एक थीं।

संक्षेप
-------

कहानी अजय (अजय देवगन) और राज (अक्षय कुमार) के बारे में है जो एक ही कॉलेज में पढ़ रहे सबसे अच्छे दोस्त हैं। मधु (नगमा) और पूजा (करिश्मा कपूर) उनकी संबंधित गर्लफ्रेंड्स हैं। राज एक अमीर परिवार से है। वह अपने चाचा के साथ रहता है क्योंकि उसके पिता (दलीप ताहिल) दूसरे शहर में रहते हैं। अजय शर्मा अपनी विधवा मां आशा (अरुणा ईरानी) के साथ बॉम्बे में रहता है। राज अजय की मां को अपनी मां के रूप में मानता है और वे भाई की भाँति रिश्ते में रहते हैं। कॉलेज से स्नातक होने के बाद, राज के मामा ने अजय से अपना जन्म प्रमाण पत्र लाने के लिए कहा ताकि वह अपना पासपोर्ट बना सके और कनाडा में अपने लिए काम ढूंढ सके। अजय अपना जन्म प्रमाण पत्र की तलाश में घर जाता है। उसे पता लगता है कि उसका असली नाम अजय मल्होत्रा है और उसके पिता डॉ रवि मल्होत्रा (रोमेश शर्मा) अभी भी जिंदा हैं। 

उन्हें मरीज के अंगों को चुरा लेने के लिए जेल में जीवन भर की सजा दी गई है। अजय को पता लगता है कि उसके पिता को अस्पताल के मालिक राय बहादुर (सुरेश ओबेरॉय) द्वारा फँसाया गया था। सच्चाई की खोज करने पर, राज और अजय राय बहादुर से लड़ने और अपने पिता को छुड़ाने के लिए जाते हैं। उनकी जाँच के दौरान यह पता चला कि राज के पिता जिनका नाम डॉ सिन्हा (दलीप ताहिल) है, राय बहादुर के अस्पताल का एक प्रमुख सदस्य भी है और अजय के पिता को फँसाने में शामिल था। इससे पहले कि वह अदालत जा सके, राय बाहदुर ने राज के पिता की हत्या कर दी। तब राज और अजय मुकदमे की तारीख पर अदालत में डॉ. सिन्हा की लाश लाए। वे एक भ्रम पैदा करते हैं कि डॉ सिन्हा अभी भी जीवित हैं और इसके द्वारा उन्होंने राय बहादुर पर उँगली से इशारा किया। गुस्से में राय बहादुर उसे अदालत में गोली मारने की कोशिश करता है। तब अजय और राज ने उसे इमारत से फेंक दिया जिसमें वह मर गया।

मुख्य कलाकार
------------

* अजय देवगन - अजय शर्मा / मल्होत्रा
* अक्षय कुमार - राज सिन्हा
* करिश्मा कपूर - पूजा
* नगमा - मधु
* अरुणा ईरानी - आशा शर्मा / मल्होत्रा
* दलीप ताहिल - डा. सिन्हा
* टीकू तलसानिया - प्रकाशक
* रोमेश शर्मा - रवि मल्होत्रा
* आदि ईरानी डा. जगदीश
* सुरेश ओबेरॉय - राय बहादुर
* गुफी पेंटल - राज का मामा
* जैक गॉड - राय बहादुर का आदमी
* बृज गोपाल
* सुरेश भागवत - काँस्टेबल
* घनश्याम रोहेड़ा - धनिया

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "गोरे गोरे मुखड़े पे" | उदित नारायण, अलका याज्ञिक | 5:11 |
| 2. | "तेरे लिये जानम" | एस॰ पी॰ बालसुब्रमण्यम, के एस चित्रा | 5:35 |
| 3. | "कागज कलम" | उदित नारायण, अलका याज्ञिक | 6:45 |
| 4. | "ये नखरा लड़की का" | कुमार सानु, उदित नारायण, अलका याज्ञिक | 6:00 |
| 5. | "ता ना ना ता ना ना" | उदित नारायण, साधना सरगम | 5:26 |
| 6. | "मैं देखूँ तुम्हें" | उदित नारायण, अलका याज्ञिक | 5:28 |
| 7. | "प्यार प्यार प्यार" | उदित नारायण, बेला सुलाखे | 5:06 |

बाहरी कड़ियाँ
-------------

* *सुहाग*  इंटरनेट मूवी डेटाबेस पर
मोल्दोवा में खेतों में काम करते कोलख़ोज़निक
**कोलख़ोज़** या **कॉलख़ोज़** (रूसी: колхо́з, Kolkhoz) सोवियत संघ में एक प्रकार की सामूहिक कृषि प्रणाली के खेतों को कहा जाता था। इसके साथ-साथ सोवियत संघ में सरकारी खेत भी हुआ करते थे, जो सोवख़ोज़ कहलाते थे। १९१७ की अक्तूबर समाजवादी क्रांति के बाद कई किसानों ने सामूहिक कृषि आरम्भ कर दी थी और कई स्थानो पर कोलख़ोज़ स्वयं ही उभर आए थे। स्टालिन के काल में बहुत बड़े पैमाने पर इस प्रणाली पर ज़ोर दिया गया और स्वतंत्र कृषकों को ज़बरदस्ती कोलख़ोज़ों में संगठित किया गया।

शब्दोत्पत्ति
------------

'कोलख़ोज़' शब्द 'कोलेक्तिवनोए ख़ोज़्याय्स्त्वो' (коллекти́вное хозя́йство) का संक्षिप्त रूप है जिसका रूसी भाषा में अर्थ 'सामूहिक खेत' है। इसमें बिन्दु-वाले 'ख़' के उच्चारण पर ध्यान दें क्योंकि यह बिन्दु-रहित 'ख' से अलग है और ख़रीद, ख़राब और ख़बर जैसे शब्दों में पाया जाता है।

स्टालिन-काल के कोलख़ोज़
-----------------------

कोलख़ोज़ पर काम करने वाले लोगों को 'कोलख़ोज़निक' बुलाया जाता था। सैद्धांतिक तौर पर उन्हें कोलख़ोज़ की उपज और मुनाफ़े का एक भाग दिया जाता था लेकिन वास्तविकता में बहुत से कोलख़ोज़निकों को कोई भी हिस्सा नहीं मिलता था। कोलख़ोज़ की पैदावार केवल सरकार को ही बेची जा सकती थी और वह भी सरकार द्वारा निर्धारित दामों पर, जो बहुत कम होते थे। इस उपज को सरकार अच्छे दाम पर बाज़ारों में बेचती थी जो सोवियत सरकार के लिए आय का अच्छा स्रोत था। कोलख़ोज़निक को एक छोटा-सा भूमि का टुकड़ा और कुछ पशु अपने लिए भी दिए जाते थे।

सरकार ने सभी सोवियत नागरिकों के साथ-साथ कोलख़ोज़निकों को भी पासपोर्ट दिए हुए थे और उन्हें कोलख़ोज़ छोड़ने की अनुमति नहीं थी। १९६९ तक किसी कोलख़ोज़ में पैदा हुए बच्चों को बड़े होकर उसी कोलख़ोज़ पर काम करना होता था। सरकार कोलख़ोज़ों को पैदावार का एक वार्षिक लक्ष्य देती थी। उस से कम उपज होने पर किसानों को दण्ड दिया जाता था, जिसमें उनकी निजि खेत व जानवरों के ज़ब्त होने से लेकर उन्हें श्रम-कारावास की एक वर्ष तक की सज़ा दी जाती थी।

प्रणाली का अंत
--------------

१९९१ में सोवियत संघ टूट गया और कोलख़ोज़ प्रणाली का भी अन्त हो गया।

इन्हें भी देखें
---------------

* सामूहिक कृषि

सन्दर्भ
-------

1. ↑   Exile and Discipline: The June 1948 campaign against Collective Farm shirkers by Jean Levesque, p. 13
2. ↑   Caroline Humphrey, Karl Marx Collective: Economy, society and religion in a Siberian collective farm, Cambridge University Press, Cambridge (1983), p. 96.
3. ↑  Fedor Belov, The History of a Soviet Collective Farm, Praeger, New York (1955), pp. 110-11.
**सुसान बफेट** (जून 15, 1932 – जुलाई 29, 2004) एक अमेरिकी सामाजिक कार्यकर्ता थी जो नागरिक अधिकारों, गर्भपात अधिकारों, एवं जन्म नियंत्रण के क्षेत्रों में सक्रिय थीं। सुसान अमरीकी व्यवसायी वॉरेन बफे की पहली पत्नी थीं।

जीवनी
-----

सुसान का जन्म ओमाहा, नेब्रास्का में हुआ था, और ओमाहा सेंट्रल हाई स्कूल से स्नातक किया। उनके पिता, विलियम हर्टजोग थॉम्पसन एक मंत्री, मनोवैज्ञानिक, नेब्रास्का-ओमाहा विश्वविद्यालय में डीन थे, और हावर्ड बफेट के लिए एक बार के अभियान प्रबंधक थे।

हालाँकि उसके माता-पिता और वारेन एक दूसरे को जानते थे, वे सुरेन की रूममेट रॉबर्टा बफेट, वारेन की बहन के माध्यम से नॉर्थवेस्टर्न यूनिवर्सिटी में मिले थे।

सुसान और वारेन ने 1952 में ओमाहा के डंडी प्रेस्बिटेरियन चर्च में शादी की। उनके तीन बच्चे एक साथ थे: सुसान (जन्म 30 जुलाई, 1953), हॉवर्ड (जन्म 16 दिसंबर, 1954) और पीटर (जन्म 4 मई, 1958)। 

उन्होंने कभी-कभी कैबरे गायिका के रूप में प्रदर्शन किया और 1977 में, ओमाहा थिएटर में एक रात का प्रदर्शन किया। गायन कैरियर को आगे बढ़ाने के लिए गीतकार / संगीतकार नील सेडका द्वारा प्रोत्साहित किया गया, उसने अपने पति को छोड़ दिया और सैन फ्रांसिस्को चली गई। वह नोब हिल पर ग्रामरसी टॉवर में एक छोटे से अपार्टमेंट में रहने लगी। बाद में वह गोल्डन गेट ब्रिज और अलकाट्राज़ के दृश्यों के साथ प्रशांत हाइट्स में स्कॉट स्ट्रीट के पास ब्रॉडवे पर एक बड़े कंबोडियम में चली गई। वह शादीशुदा रही और अपने पति के साथ अच्छी शर्तों पर, साथ में छुट्टियां मनाती हैं और धर्मार्थ समूहों की सहायता के लिए समय बिताती हैं। उसने न्यूयॉर्क में प्रदर्शन किया और कई सीडी जारी कीं। रोजर लोवेनस्टीन की 1995 की रैंडम हाउस की जीवनी के अनुसार, बफेट: द मेकिंग ऑफ ए अमेरिकन कैपिटलिस्ट

1978 में, सुसान ने अपने पति को एस्ट्रिड मेन्क्स से मिलवाया, जो अपने ओमाहा घर में वॉरेन के साथ चले गए, और सुसान की मृत्यु के बाद, उन्होंने उससे शादी कर ली।.

बफ़ेट्स ने कभी तलाक नहीं लिया और यहां तक ​​कि सार्वजनिक कार्यों में पति और पत्नी के रूप में भाग लिया, हालांकि वे अपनी शादी के आधे से अधिक समय तक एक साथ नहीं रहते थे। बफे ने क्रिसमस कार्ड वारेन, सुसान और एस्ट्रिड पर भी हस्ताक्षर किए और अक्सर एक तिकड़ी के रूप में एक साथ देखे जाते थे.

सन्दर्भ
-------

1. ↑  "O'Reilly Media - Technology and Business Training". *www.oreilly.com*.